[pic] | KOMISIJA EVROPSKIH SKUPNOSTI |

Bruselj, 12.12.2006

COM(2006) 788 konč.

Predlog

UREDBA SVETA

o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

(predložila Komisija)

OBRAZLOŽITVENI MEMORANDUM

1) Ozadje predloga

- Razlogi za predlog in njegovi cilji

Namen tega osnutka uredbe Sveta je podaljšati trenutno opustitev avtonomnih dajatev za nekatere vrste video monitorjev, za katere so dajatve skupne carinske tarife v celoti opuščene do 31. decembra 2006.

- Splošno ozadje

Zaradi hitrega razvoja tehnologije in izzivov, povezanih z razvrščanjem novih izdelkov na področju elektronike, je bila sprejeta Uredba Sveta (ES) št. 493/2005 z dne 16. marca 2005 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi, v skladu s katero se za določen čas v celoti opustijo avtonomne dajatve skupne carinske tarife za monitorje s prikazovalnikom s tekočimi kristali, z diagonalno izmero zaslona 48,5 cm ali manj in z razmerjem med širino in višino zaslona 4:3 ali 5:4. ki so uvrščeni pod oznako KN 8528 21 90. Ta ukrep preneha veljati 31. decembra 2006, razen če se Svet ne odloči za podaljšanje.

Vprašanje o podaljšanju opustitve je 18. maja 2006 obravnavala delovna skupina Sveta za carinsko unijo (SCT).

Po razpravi z državami članicami in evropsko industrijo, ki jo zastopa EICTA, je bilo ugotovljeno, da je trenutno opustitev avtonomne dajatve primerno podaljšati za nadaljnji dve leti z začetkom 1. januarja 2007.

Kot rezultat sprememb nomenklature kot priloge k Mednarodni konvenciji o harmoniziranem poimenovanju in šifrskih oznakah blaga v skladu s Priporočilom Sveta za carinsko sodelovanje z dne 26. junija 2004 in prenosa KN v HS 2007 bodo izdelki, ki so trenutno uvrščeni pod oznako KN 8528 21 90, od 1. januarja 2007 uvrščeni pod oznako KN 8528 59 90 kombinirane nomenklature. Zato je prav tako treba spremeniti oznako KN.

Komisija zato daje priloženi predlog za Uredbo Sveta o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi.

- Obstoječe določbe na področju, na katero se nanaša predlog

Uredba Sveta (EGS) št. 2658/87 o tarifni in statistični nomenklaturi ter skupni carinski tarifi.

Uredba Sveta (ES) št. 493/2005 z dne 16. marca 2005 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi. Ta uredba Sveta preneha veljati 31. decembra 2006.

- Usklajenost z drugimi politikami in cilji Unije

V skladu s zunanjetrgovinsko in industrijsko politiko.

2) Posvetovanje z zainteresiranimi stranmi in ocena učinka

- Posvetovanje z zainteresiranimi stranmi

Posvetovalne metode, glavni ciljni sektorji in splošni profil vprašancev

Delovna skupina Sveta za carinsko unijo (SCT).

Oddelek za tarifno in statistično nomenklaturo (Oddelek za mehaniko/razno) Odbora za carinski zakonik.

EICTA (Združenje evropske industrije informacijskih sistemov, komunikacijske tehnologije in potrošniške elektronike).

Povzetek odgovorov in njihovo upoštevanje

Predlog je v skladu s stališči, ki so jih izrazile zainteresirane strani.

- Zbiranje in uporaba izvedenskih mnenj

Zadevna strokovna področja in izvedenska mnenja

Carinska nomenklatura, zunanjetrgovinska in industrijska politika.

Uporabljena metodologija

Srečanja s strokovnjaki, ki zastopajo države članice.

Posvetovanja z združenjem EICTA.

Glavne organizacije/strokovnjaki, vključeni v posvetovanja

Delovna skupina Sveta za carinsko unijo (SCT), Oddelek za tarifno in statistično nomenklaturo Odbora za carinski zakonik in EICTA.

Povzetek prejetih in uporabljenih mnenj

V interesu Skupnosti je, da se v korist potrošnikom ter z namenom pospešiti trgovino med državami članicami in tretjimi državami podaljša trenutna opustitev avtonomne dajatve za nekatere vrste video monitorjev za nadaljnji dve leti z začetkom 1. januarja 2007.

Sredstva, uporabljena za javno objavo izvedenskih mnenj

Objava predloga.

- Ocena učinka

Olajšanje trgovine.

3) Pravni elementi predloga

- Povzetek predlaganih ukrepov

Predlog UREDBE SVETA o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi.

- Pravna podlaga

Člen 26 Pogodbe.

- Načelo subsidiarnosti

Predlog je v izključni pristojnosti Skupnosti. Zato se načelo subsidiarnosti ne uporablja.

- Načelo sorazmernosti

Predlog je v skladu z načelom sorazmernosti iz naslednjega(-ih) razloga(-ov).

Kot je predvideno v Pogodbi, pospešuje trgovino med državami članicami in tretjimi državami ter skrbi za ravnovesje med komercialnimi interesi gospodarskih subjektov (proizvajalci v Skupnosti in uvozniki), ne da bi spreminjal seznam ES STO.

- Izbira instrumentov

Predlagani instrumenti: Uredba Sveta.

Druga sredstva ne bi bila primerna zaradi naslednjega(-ih) razloga(-ov).

Na podlagi člena 26 Pogodbe ES Svet na predlog Komisije s kvalificirano večino odobri opustitve avtonomnih tarif in tarifne kvote.

4) Proračunske posledice

Nepobrane carinske dajatve v višini 300 milijonov EUR.

Predlog

UREDBA SVETA

o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 26 Pogodbe,

ob upoštevanju predloga Komisije,

ob upoštevanju naslednjega:

(1) V kombinirani nomenklaturi, določeni v Prilogi I k Uredbi Sveta (EGS) št. 2658/87[1], sta oznaki KN za monitorje 8471 in 8528.

(2) Za razvrščanje monitorjev zunaj oznake KN 8528 morajo biti izpolnjeni nekateri pogoji. Zbliževanje informacijske tehnologije, industrije potrošniške elektronike in nove tehnologije je privedlo do položaja, v katerem pri razvrščanju monitorjev s sklicevanjem na preproste tehnične značilnosti ni mogoče določiti glavnega namena določenega monitorja. Ni mogoče določiti nedvoumnih kriterijev za razvrščanje izdelkov, ki bi temeljili na objektivnih in merljivih podatkih.

(3) Ob upoštevanju trgovinskih in tehničnih podatkov je v interesu Skupnosti, da se za določen čas v celoti opustijo avtonomne dajatve skupne carinske tarife za nekatere vrste monitorjev.

(4) Iz omenjenih razlogov se v skladu z Uredbo Sveta (ES) št. 493/2005 z dne 16. marca 2005 o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi[2] za določen čas v celoti opustijo avtonomne dajatve skupne carinske tarife za monitorje s prikazovalnikom s tekočimi kristali, z diagonalno izmero zaslona 48,5 cm ali manj in z razmerjem med širino in višino zaslona 4:3 ali 5:4. ki so uvrščeni pod oznako KN 8528 21 90.

(5) Ta ukrep o začasni opustitvi, uveden z Uredbo (ES) št. 493/2005, preneha veljati 31. decembra 2006.

(6) V interesu Skupnosti je, da se v korist potrošnikom, za zagotovitev racionalnega razvoja proizvodnje in širitve potrošnje v Skupnosti ter za pospeševanje trgovine med državami članicami in tretjimi državami podaljša trenutna opustitev avtonomne dajatve za nadaljnji dve leti z začetkom 1. januarja 2007.

(7) Kot rezultat sprememb nomenklature kot priloge k Mednarodni konvenciji o harmoniziranem poimenovanju in šifrskih oznakah blaga v skladu s Priporočilom Sveta za carinsko sodelovanje z dne 26. junija 2004 in prenosa KN v HS 2007 bodo izdelki, ki so uvrščeni pod oznako KN 8528 21 90, od 1. januarja 2007 uvrščeni pod oznako KN 8528 59 90 kombinirane nomenklature.

(8) Uredbo (EGS) št. 2658/87 je zato treba ustrezno spremeniti.

(9) Ker je opustitev, uvedena s to uredbo, podaljšanje opustitve, uvedene z Uredbo (ES) št. 493/2005, ki preneha veljati 31. decembra 2006, in ker prekinitev tarifne obravnave monitorjev, na katere se ta opustitev nanaša, ni v interesu Skupnosti, mora ta uredba začeti veljati takoj in se uporabljati od 1. januarja 2007.

SPREJEL NASLEDNJO UREDBO:

Člen 1

Besedilo v stolpcu 3 za oznako KN 8528 59 90 v Poglavju 85, oddelek XVI Drugega dela, Seznam, Priloge 1 k Uredbi (EGS) št. 2658/87 se nadomesti z naslednjim:

"14(*)

___________________

* Carina je do 31. decembra 2008 avtonomno opuščena za monitorje z diagonalno izmero zaslona 48,5 cm ali manj in razmerjem med širino in višino zaslona 4:3 ali 5:4 (oznaka TARIC 8528 59 90 30)."

Člen 2

Ta uredba začne veljati na dan objave v Uradnem listu Evropske unije .

Uporablja se od 1. januarja 2007.

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik

ZAKONODAJNI FINANČNI IZKAZ ZA PREDLOGE S PRORAČUNSKIMI POSLEDICAMI, IZKLJUČNO OMEJENIMI NA PRIHODKE

1. NASLOV PREDLOGA:

Predlog Uredbe Sveta o spremembi Priloge I k Uredbi (EGS) št. 2658/87 o tarifni in statistični nomenklaturi ter skupni carinski tarifi.

2. PRORAČUNSKE VRSTICE:

Poglavje in člen: poglavje 12, člen 120.

3. FINANČNI VPLIV

( Predlog nima finančnih posledic.

X Predlog nima finančnega vpliva na odhodke, ima pa finančni vpliv na prihodke – učinek je:

Zelo težko je oceniti izgubo uporabljenih lastnih sredstev. Natančne statistike o uvozu te vrste izdelkov ni na voljo, saj so mnogi izdelki napačno uvrščeni pod tarifne številke, ki so predmet dajatev proste obravnave.

Na podlagi uvoza, opravljenega v letu 2005, je bila največja izguba prihodka ocenjena na 300 milijonov EUR.

(v mio EUR na eno decimalno mesto natančno)

Proračunska vrstica | Prihodki | Začetek | [Leto n] |

Člen 120 | Vpliv na lastna sredstva | 1. 1. 2007 | 300 |

4. UKREPI PROTI GOLJUFIJAM

Izvajanje običajnih ukrepov v okviru Carinskega zakonika Skupnosti.

5. DRUGE PRIPOMBE

[1] UL L 256, 7.9.1987, str. 1. Uredba, kakor je bila nazadnje spremenjena z Uredbo Komisije (ES) št. 1549/2006 (UL L 301, 31.10.2006, str. 1).

[2] UL L 82, 31.3.2005, str. 1.